༄༅། །འཇིགས་བྲལ་གྱི་སློབ་དཔོན་ཆེན་པོ་གསང་བ་བྱིན་པའི་ཞབས་ཀྱི་
ང་སེམས་
བསྔགས་པའི་སྐོར་ཏེ་རིམ་པར་ཕྱེ་བ་གཉིས་པ་ལས་
ཡང་དག་པར་རྫོགས་པའི་སངས་རྒྱས་ལ་
སྐྱེས་རབས་ཀྱི་སྒོ་ནས་བསྟོད་པ་
རིན་པོ་ཆེའི་ཕྲེང་བ་ཞེས་བྱ་བ་
བཞུགས་སོ། །
ཡང་དག་པར་རྫོགས་པའི་སངས་རྒྱས་ལ་སྐྱེས་རབས་ཀྱི་སྒོ་ནས་བསྟོད་པ་རིན་པོ་ཆེའི་
ཕྲེང་བ་ཞེས་བྱ་བ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །
ཡེ་ཤེས་ལུས་ཅན་བརྩེ་བའི་ཁུར་བསྣམས་བསྙེལ་བ་མི་མངའི་ཞབས་ཀྱིས་གཤེགས་ཤིང་ཡོན་
ཏན་མེ་ཏོག་མཚོ་ལ་ལུས་ཞུགས་དུལ་ལྡན་ཉེར་ཞིའི་མྱོས་བུམ་ལ། །སྟོང་བ་བདག་མེད་དྲིལ་
བུའི་བདེ་ལྡན་རིང་དུ་འགྲོ་བའི་ཤུགས་ཆེན་རླབས་ཀྱིས་འཇིག་རྟེན་འཁྲིལ་ཤིང་མ་ལུས་བྲལ་
མཛད་དངོས་པོའི་ར་བ་ལས་མཆོངས་ཏེ། །སྐྱེ་བའི་སྡོང་བརྟན་རྣམ་པར་བཤིག་ནས་ཐར་པའི་
ལས་རྣམ་རྒྱལ་བ། །ལེགས་བཤད་བུང་བའི་དར་དིར་སྒྲོགས་པས་ལུང་རིག་གསེར་གྱི་མེ་ཏོག་
ལམ་སྲོལ་ཅི་ཡང་རྒྱས་ཤིང་ཕྱིན་དྲུག་མཆེ་བའི་མཚོན་ཆའི་འཁོར་ལོས་བདུད་བཞིའི་གཡུལ་
དྲལ་བའི་ལྡུམ་རའི་སྡོང་བོ་ཀུན་ནས་མཛེས་ལྡན་སྟོན་པ་གླང་བོ་དེ་ལ་འདུད། །རྒྱལ་བའི་མེ་ཏོག་
37

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཕུན་ཚོགས་རྒྱལ་ལ་དང་བོར་ས་བོན་དེ་ནས་ཆུ་སོགས་མཐར་ནི་ལོངས་སྤྱོད་གནས་སུ་སྨིན་གྱུར་
འབྲས་བུའི་ངོ་བོ་ཐབས་མཁས་སྙིང་རྗེ་བྱང་ཆུབ་སེམས་ལ་རྟག་ཏུ་དང་བས་ཕྱག་འཚལ་ཞིང་། །
སྐལ་བཟང་འབྲས་བུའི་སྒྲ་ལས་རྒྱལ་ཚུལ་དང་བོར་མངོན་གྱུར་དེ་ནས་ས་བོན་མཐར་ནི་བག་ལ་
ཉལ་ཀུན་འཇོམས་བྱེད་དུས་རྣམས་ཀུན་ཏུ་བདུད་ཀྱི་དགྲར་གྱུར་ཤེས་རབ་ཡེ་ཤེས་འགྱུར་མེད་
དེ་ལ་མགོས་བཏུད་ནས། །ཆོས་ཀྱི་སྐུ་རྣམས་ནམ་མཁའི་དབྱིངས་ལྟར་རོ་གཅིག་གྱུར་ཀྱང་
དཔལ་ལྡན་གཟུགས་སྐུའི་ཉི་མ་ཟླ་བའི་འོད་ཟེར་དྲ་བ་སོ་སོའི་ལམ་དུ་ཅི་ཡང་འཆར་བྱེད་
རྫོགས་སངས་རྒྱས་དེར་ཀུན་ཏུ་གཡེང་མེད་ཕྱག་བྱས་ཏེ། །བསྟན་འཛིན་སྒེག་མོའི་རྣམ་པར་
རོལ་པས་འཇིག་རྟེན་དང་བའི་ཟློས་གར་མཛེས་ཕྱིར་སྟོན་པའི་སྐྱེས་རབས་དྲི་མེད་རིན་ཆེན་ཕྲེང་
བ་བསྡེབས་ལེགས་ངག་གིས་སྲད་བུས་སྤེལ་ལེགས་བསྟར་བ་མཁས་པའི་མགུལ་རྒྱན་ངས་འདི་
བྱ། །རྔོན་པ་བཙུན་པར་བཅོས་པས་མདའ་བསྣུན་ཀྱང་། །ངུར་སྨྲིག་མཐོང་བས་གུས་ཤིང་འཁོར་
རྣམས་ཀྱིས། །རྔོན་པ་གསོད་པར་བྱེད་མཐོང་བྲང་འོག་སྦས། །མཆེ་བ་དྲུག་སྦྱིན་གླང་ཆེན་དབང་
བོར་འདུད། །ཁྱོད་ནི་སེངྒེར་གྱུར་ནས་ཉལ་བ་ལ། །སྔོན་པ་བཙུན་པར་བཅོས་པས་དུག་མདའ་
འཕངས། །སད་ནས་ངུར་སྨྲིག་མཐོང་བས་དད་པ་སྐྱེས། །སྲོག་དང་བྲལ་ཡང་བཟོད་མཛད་ཁྱོད་
ལ་འདུད། །ཁྱོད་ནི་བྱིས་པ་གཞོན་ནུར་གྱུར་པ་དང་། །དགེ་སློང་མཐོང་བས་དགའ་ནས་ཕྱི་བཞིན་
འབྲངས། །ཐུབ་པར་བསོད་སྙོམས་ཕུལ་བས་ཟད་མ་གྱུར། །ཆོས་ལ་ཤེས་ནས་དད་པ་ཐོབ་ལ་
འདུད། །ཕ་མ་རྒས་པའི་ཞབས་ཏོག་སྒྲུབ་པའི་ཚེ། །འདའ་ཡིས་བསྣུན་པས་རང་གི་སྡུག་བསྔལ་
ནི། །དྲན་པར་མ་གྱུར་ཕ་མའི་མྱ་ངན་མཛད། །ཡ་རབས་སྤྱོད་ལྡན་བྲམ་ཟེ་གྱུར་ལ་འདུད། །ཁྱོད་
ནི་ངང་བའི་རྒྱལ་བོར་གྱུར་པའི་ཚེ། །རྙི་ལ་བཟུང་ཡང་འཁོར་རྣམས་ཐར་པར་དགའ། །ཉིད་ཀྱི་
ཡོན་ཏན་རྙི་ཡིས་བཞིན་བཟང་བཟུང་། །གཉིས་ཀས་རྒྱལ་བོ་དད་པར་མཛད་ལ་འདུད། །དམྱལ་
38

བཀའ་འབུམ་ཐོར་བུ་བཞུགས་སོ། །
༼ཛ༽༣
,"
བའི་ཤིང་རྟ་འདྲེན་པའི་གྱད་གྱུར་ཚེ། །སྙིང་རྗེ་རང་དབང་མེད་པར་གཡོས་གྱུར་ཏེ། །བདག་གི་
ཟླ་བོ་འདི་ནི་ཐོངས་ཤིག་ཅེས། །དམྱལ་སྲུང་བཟློགས་པར་མཛད་པ་ཁྱོད་ལ་འདུད། །ཁྱོད་ནི་
རུས་སྦལ་གྱུར་ཚེ་གྲོག་མའི་ཚོགས། །བརྒྱད་ཁྲི་ལུས་ལ་འདུས་ཤིང་ཟོས་པའི་ཚེ། །ཆུ་ནང་འགྲོ་
བར་ནུས་ཀྱང་སྙིང་རྗེ་མཐུས། །རང་ལུས་འགུལ་བར་མི་མཛད་ཁྱོད་ལ་འདུད། །སྲམ་དུ་གྱུར་ཚེ་
རྔོན་པས་པགས་པ་བཤུས། །ཆུ་འགྲམ་ཉལ་ལ་གྲོག་མ་བརྒྱད་ཁྲི་འདུས། །ཀུན་གྱིས་ཟོས་ཀྱང་
སྙིང་རྗེས་ལུས་མི་ལྡེག །སྨོན་ལམ་རྣམ་དག་མཛད་པ་ཁྱོད་ལ་འདུད། །ཁྱོད་ཀྱིས་སེངྒེའི་
འཇིགས་ལས་བསྐྱབས་པའི་མི། །ཁྱེད་གཉིས་ཕན་ཚུན་སེངྒེ་སྲུང་ཞིང་ཉལ། །ཁྱོད་ཀྱིས་བསྲུངས་
ཀྱང་མི་དེས་ཁྱོད་ཉིད་བསྐྱུར། །སེངྒེས་བསད་ཀྱང་བརྩེ་ལྡན་ཁྱོད་ལ་འདུད། །རྒྱལ་བོའི་ཆད་
པས་འཇིགས་པའི་རྔོན་པ་ཡིས། །ཁྱོད་ཉིད་བཟུང་ཡང་མ་ཟིན་སྙིང་རྗེའི་མཐུས། །རང་ཉིད་
འོངས་པ་གཡོ་ཅན་བཙུན་མོས་དུག །བཏང་ཡང་མ་སོད་རྨ་བྱར་གྱུར་པར་འདུད། །ཆུས་ཁྱེར་
སྐྱབས་མེད་མི་ནི་ཁྱོད་ཀྱིས་བསྒྲལ། །རི་དྭགས་གསེར་མདོག་བདག་ནི་གསོངས་ཞེས་སྨྲས། །དེ་
ཡིས་རྒྱལ་བོར་སྨྲས་པས་རྒྱལ་བོས་བཟུང་། །འོན་ཀྱང་འཁོར་བཅས་ཆོས་ལ་བཀོད་ལ་འདུད། །
ཁྱོད་ནི་རི་དྭགས་གྱུར་ཚེ་རྒྱལ་བོས་དེད། །རྒྱལ་བོ་གཡང་ལས་ལྷུང་ལ་སྙིང་རྗེ་སྐྱེས། །རྡོ་ལས་
ཚད་དེ་རྒྱལ་བོ་གཡང་ལས་བཏོན། །རྙེད་བཀུར་མི་བཞེད་དམ་ཆོས་སྟོན་ལ་འདུད། །ཁ་ལ་རུས་
པ་ཟུག་པས་སྡུག་བསྔལ་ཞིང་། །བཀྲེས་པ་སེངྒེའི་ཁ་ལས་རུས་པ་སྟོན། །ཁྱོད་ནི་བཀྲེས་ཚེ་
སེངྒེས་ཟས་མ་བྱིན། །འོན་ཀྱང་ཁྲོ་མེད་ཤིང་རྟ་མོ་ལ་འདུད། །ཨ་མྲའི་འབྲས་ཕྱིར་གཡང་སར་
ལྷུང་བའི་མི། །བརྩེ་བས་རྡོ་ལ་ཚད་བྱས་མི་ཉིད་བསྒྲལ། །འབྲས་བྱིན་གཉིད་ལོག་གྱུར་འ
་་ལ་བསམ་
ངན་མིས། །རྡོ་ཆེན་བསྣུན་ཀྱང་བརྩེ་ལྡན་སྤྲེའུར་འདུད། །འཇིགས་རུང་རྒྱ་མཚོར་གྲུ་ཆེན་ཞིག་པ་
ན། །སྙིང་རྗེའི་དབང་གིས་རང་གི་སྲོག་བྲད་དེ། །ཉིད་ཀྱི་རོ་ལ་ཚོང་བ་ལྷག་མ་ལྔ། །འཇུས་ནས་
39

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐར་མཛད་ཚོང་དཔོན་གྱུར་ལ་འདུད། །ཁྱོད་ཀྱིས་སྡིག་དོན་མཚོ་ལས་བསྒྲལ་བའི་ཚེ། །ནོར་
ཕྱིར་ཉིད་ཀྱི་སྤྱན་གཉིས་དེ་ཡིས་བཅོམ། །སྡུག་ཅིང་ས་ལ་འགོག་ནས་སྤྲངས་གྱུར་ཏེ། །ཐ་མར་
དགེ་བའི་དོན་ཀུན་འགྲུབ་ལ་འདུད། །ལྷ་དང་ལྷ་མིན་འཐབ་པས་ལྷ་རྣམས་ཕམ། །ལྷ་དག་ཤིང་རྟ་
བྲོས་པས་མཁའ་ལྡིང་གི །ཚངས་དང་ཐུག་ནས་བརྩེ་བས་ལྷ་དབང་ལོག །ལྷ་མིན་འཇིགས་ནས་
དཔུང་བྱེད་ཁྱོད་ལ་འདུད། །ཁྱོད་ནི་རྫ་མཁན་ཁྱེའུར་གྱུར་པའི་ཚེ། །དེ་བཞིན་གཤེགས་པ་ཤཱཀྱ་
ཐུབ་པ་ལ། །མར་དང་ཏིལ་མར་ལ་སོགས་ཕུལ་ནས་ཀྱང༌། །དང་བོར་ཐུགས་བསྐྱེད་མཛད་པ་དེ་
ལ་འདུད། །ཁྱོད་ནི་ཁྱེའུ་ཆུང་ངུར་གྱུར་པ་ནའང་། །རིན་ཆེན་བརྒྱ་སྟོང་རི་བའི་སེ་མོ་དོ། །འཕྲལ་
དུ་མགུལ་ནས་བྱུང་སྟེ་སངས་རྒྱས་ལ། །དད་པས་ཕུལ་ནས་ཐུགས་བསྐྱེད་མཛད་ལ་འདུད། །ཁྱོད་
ནི་རི་བོང་གཞོན་ནུར་གྱུར་པའི་ཚེ། །དྲང་སྲོང་མདུན་དུ་བདག་ཉིད་མེ་ལ་མཆོངས། །དྲང་སྲོང་
ཁུགས་ཚེ་རང་གི་སྨོན་པའི་མཐུས། །ལྷ་ཡི་ཆར་ཆེན་ཕབ་པ་ཁྱོད་ལ་འདུད། །བརྒྱ་བྱིན་བྲམ་ཟེ་
ལྟོགས་པར་སྤྲུལ་བ་ལ། །ཁྱོད་ལུས་མེ་ཡི་ནང་དུ་བསྲེག་ཤར་བྱིན། །དེ་ཡི་མྱུར་གཟུང་ལྷ་ཡུལ་
ཁྱེར་ནས་མཆོད། །ཟླ་བར་གཟུགས་བྲིས་རི་བོ་གྱུར་ལ་འདུད། །མྱ་ངམ་ཐང་དུ་འཁྱམས་པའི་སྐྱེ་
བོ་ལ། །ང་ཡི་ཤ་ཡིས་ཕྱོགས་ཀྱིས་ལམ་རྒྱགས་དང་། །རྒྱུ་མས་ཆུ་སྣོད་གྱིས་ཤིག་ཅེས་གདམས་
ནས། །གླང་ཆེན་ཁྱོད་ནི་རི་ནས་མཆོངས་ལ་འདུད། །ཁྱོད་ཀྱིས་གཤེད་མ་རྐང་ཁྲ་མི་ཟན་ལ། །མི་
གཞན་ཚབ་ཏུ་རང་ལུས་བཟའ་བྱར་བྱིན། །དེས་ཀྱང་མ་ཟིན་སྙིང་རྗེས་སྲོག་གཅོད་སྤངས། །བརྩེ་
ལྡན་རྒྱལ་བུ་ཟླ་བར་གྱུར་ལ་འདུད། །སེངྒེའི་ཟ་རེས་བབ་པའི་རི་དྭགས་མོ། །སྦྲུམ་མ་བུ་ནི་གསོན་
པར་འདོད་པ་ཉིད། །གསོད་པའི་ཚབ་ཏུ་སྙིང་རྗེ་ཆེན་པོའི་མཐུས། །ཁྱུ་མཆོག་རང་ཉིད་སྦྱིན་
པར་གཏོང་བར་འདུད། །རྔོན་པ་ཉམས་ཐག་དབུགས་དབྱུང་འགྲོན་ཡང་བྱས། །རང་གི་ལྤགས་
པ་གསེར་མདོག་བཤུས་ནས་བྱིན། །དེ་ནས་ལུས་ལ་སྲིན་བུ་བརྒྱ་ཁྲི་ཡིས། །ཟོས་ཀྱང་མི་གཡོའི་
40

༄༅། །བཀའ་འབུམ་ཐོར་བུ་བཞུགས་སོ། །
༼ཛ༽
གཅན་ཟན་གྱུར་ལ་འདུད།
།འཛམ་གླིང་པ་ཏར་ལན་བདུན་ཀླུ་སྐྱེས་ནས། །བྱེ་བ་ཁྲག་ཁྲིག་འབུམ་
ཕྲག་གཏེར་མང་གིས། །སེམས་ཅན་ཀུན་གྱི་དབུལ་བ་བསལ་ནས་ཀྱང་། །ཕན་བདེའི་ལམ་ལ་
འགོད་པ་ཁྱོད་ལ་འདུད། །ཁྱོད་ནི་ཀླུ་དབང་གཞོན་ནུར་གྱུར་པ་ན། །འཇིག་རྟེན་དགོན་པ་འདུ་
ཤེས་གང་བའི་ཚེ། །ཚུལ་གནས་སྨོན་པས་བསྒྲུབ་པའི་ལུས་ཆེན་གྱིས། །ཤ་དང་ཁྲག་གིས་ཐམས་
ཅད་ཚིམ་ལ་འདུད། །ཟན་དྲོན་འཁེངས་པ་ཆངས་བུ་བྱིན་པ་ཡིས། །རྒྱལ་བོའི་དཔལ་ཆེན་ཐོབ་
པར་གཟིགས་གྱུར་ནས། །སྦྱིན་པའི་ཆོས་ཀྱིས་སེམས་ཅན་རྣམ་མང་གི །སེར་སྣའི་འདུད་པ་གྲོལ་
མཛད་ཁྱོད་ལ་འདུད། །ཝཱ་རཱ་ཎ་སཱིར་ལོ་ནི་བཅུ་གཉིས་པར། །ཆར་མེད་གྱུར་ཚེ་ཁྱོད་ཀྱིས་རང་
རྒྱལ་སྟོང་། །མཆོད་པས་ལྷ་ཡི་རྒྱལ་བོས་ཆར་ཆེན་བབས། །སྐྱེ་བོ་དགའ་བས་འདུས་བྱེད་ཁྱོད་
ལ་འདུད། །ལོ་ནི་བཅུ་གཉིས་ཆར་བ་མི་འབབ་ཅེས། །ཝཱ་རཱ་ཎ་སཱིར་ལུང་བསྟན་བྱུང་བའི་ཚེ། །
ཁྱོད་ཀྱིས་བདེན་པ་བརྗོད་པས་ཆར་ཆེན་བབས། །མུ་གེའི་རྒྱུན་གཅོད་རྒྱལ་བོར་གྱུར་ལ་འདུད།
ཁྱོད་ཀྱིས་ཕོངས་ཀྱང་བློང་བ་སྤོང་མིན་ཏེ། །དབང་བོས་ནོར་རྣམས་མི་སྣང་གྱུར་པའི་ཚེ།
བཙོངས་པའི་རིན་གྱིས་སེམས་ཅན་གྱིས། །དབུལ་བ་སེལ་མཛད་ཚོང་དཔོན་གྱུར་ལ་འདུད། །
གཟུགས་མཛེས་བལྟ་བས་མི་ངོམས་ཡིད་འཕྲོག་མའི། །དབང་དུ་གྱུར་ཀྱང་དགེ་བ་མི་ཉམས་
པར། །ལོ་ནི་བཅུ་གཉིས་གཏན་པ་མེད་པ་ཡི། །མཆོད་བྱིན་རྒྱས་མཛད་ནོར་བུ་བཟང་བོར་
འདུད། །མཆོག་ཏུ་གྱུར་པའི་གླང་ཆེན་ཤིང་རྟ་དང་། །སྙིང་སྡུག་དབྲལ་དཀའི་བུ་དང་བུ་མོ་དང་། །
ཡིད་འཕྲོག་ཕངས་པའི་ཆུང་མ་དམ་པ་ཡང་། །ཆགས་མེད་སྦྱིན་མཛད་ཐམས་ཅད་སྒྲོལ་ལ་
།ཚྭ་ཙམ་
འདུད། །ལོངས་སྤྱོད་ཀུན་བྱིན་ཟད་ནས་རྒྱ་མཚོར་ཞུགས། །རིན་ཆེན་བླངས་ཏེ་སླར་ཡང་ཡིད་
བཞིན་གྱི། །ནོར་བུ་བླང་ཕྱིར་དཀའ་སྤྱད་དཔག་མེད་མཛད། །ཐོབ་ནས་འདོད་དགུའི་ཆར་
འབེབས་རྒྱལ་བོར་འདུད། །མུ་གེ་བྱུང་ཚེ་ཁྱོད་ཀྱི་ཁམ་གཉིས་དང་། །འཁོར་རྣམས་ཁམ་རེ་ཟ་
41

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཚེ་ཁྱོད་ཀྱིས་གཉིས། །བརྒྱ་བྱིན་བྲམ་ཟེར་སྦྲུལ་ལ་ཞག་བདུན་བྱིན། །དེ་མཐུས་ཆར་ཆེན་ཕབ་
པའི་རྒྱལ་བོར་འདུད། །གནོད་སྦྱིན་ལྔ་ནི་བཀྲེས་པས་བློང་བ་ལ། །ཁྱོད་ཀྱིས་ཡན་ལག་ལྔ་ལས་
ཁྲག་གིས་རྒྱུན། །འཐུངས་པས་ཚིམ་པར་བྱས་ཏེ་ཆོས་ལ་སྦྱར། །བྱམས་པའི་སྟོབས་སུ་གྱུར་པ་
ཁྱོད་ལ་འདུད། །རྒྱལ་ཁྱོད་སྐྱེད་ཚལ་སོང་ཚེ་ནད་པར་ཕྲད། །ཚེ་འདིར་ཁྲོ་བ་མེད་པའི་ཁྲག་
དགོས་ཟེར། །ཉིད་ཀྱི་ཡན་ལག་ལྔ་ལས་ཁྲག་གཏར་ནས། །ཟླ་དྲུག་ནད་གསོས་མཛད་པ་ཁྱོད་ལ་
འདུད། །ཁྱོད་ཀྱིས་མི་རྣམས་དགེ་ལ་སྦྱར་བའི་མཐུས། །ལྷ་མིའི་འཇིག་རྟེན་དར་ཞིང་གང་བ་ན། །
དབང་བོའི་སྤྲུལ་བས་ཁྱོད་ལ་ཤ་བླངས་པས། །རང་ཤ་ཀུན་བྱིན་རྣམ་རྒྱལ་ཁྱོད་ལ་འདུད། །ཁྲམ་
ཟེ་ལོང་བས་སྤྱན་གཉིས་བླངས་པའི་ཚེ། །འཁོར་སོགས་ཆོ་ངེས་འདེབས་པས་ཟློག་གྱུར་ཀྱང་།
གྲི་ཡིས་སྤྱན་མིག་ཕྱུང་ནས་ཕྱག་གིས་བྱིན། །དེས་ཀྱང་མིག་ཐོབ་རྒྱལ་བོར་གྱུར་ལ་འདུད། །མི་
རྣམས་ཐམས་ཅད་ནོར་གྱིས་ཚིམ་མཛད་ནས། །སྲོག་ཆགས་ཕྲ་མོ་རང་གི་ལུས་ཀྱིས་གསོས། །
བརྒྱ་བྱིན་བྲམ་ཟེར་སྤྲུལ་ལ་མིག་ཀྱང་བྱིན། །ཀུན་ནས་སེར་སྣ་ཞི་ལྡན་ཁྱོད་ལ་འདུད། །ལམ་
རྒྱགས་ཆད་ནས་ཆུང་མ་གསོད་འདོད་ཚེ། །ཁྱོད་ཀྱི་ཤ་ཁྲག་དག་གིས་ཆུང་མ་གསོས། །ཆུང་མ་
གྲོགས་ངན་དབང་གྱུར་ཁྱོད་ཉིད་གསོད། །འོན་ཀྱང་མ་ཤི་རྒྱལ་སྲིད་ཐོབ་ལ་འདུད། །ཕུག་རོན་
ཁྲ་ཡིས་དེད་པའི་སྲོག་སྐྱབས་ཚེ། །ཕུག་རོན་མཉམ་པའི་ཤ་ནི་དགོས་ཞེས་ཟེར། །ཤ་རྣམས་
ཐམས་ཅད་བཅད་ཀྱང་མ་ནོན་པར། །བདག་ཉིད་སྲང་ལ་འཇོག་པའི་རྒྱལ་བོར་འདུད། །གདུག་
པའི་བྲམ་ཟེས་མགོ་བོ་བླངས་པའི་ཚེ། །འཁོར་རྣམས་ངུ་ཞིང་ཟློག་ཀྱང་མ་གསན་པར། །རལ་
གྲིས་དབུ་བཅད་ཕྱག་གིས་བསྩོལ་མཛད་པ། །སྦྱིན་པ་མཐར་ཕྱིན་ཟླ་འོད་གྱུར་ལ་འདུད། །
བཀྲེས་ནས་རང་བུ་ཟ་འདོད་སྟག་མོ་ལ། །སྙིང་རྗེ་སྐྱེས་ནས་སྨོན་ལམ་རྣམ་དག་པས། །རང་ལུས་
ཕངས་པ་མེད་པར་བྱིན་མཛད་པ། །བྲམ་ཟེ་དང་ནི་སྙིང་སྟོབས་ཆེན་པོར་འདུད། །རང་རྒྱལ་
42

༄༅། །བཀའ་འབུམ་ཐོར་བུ་བཞུགས་སོ། །
༼ཛ༽
བསོད་སྙོམས་བཞེད་པ་སྒོ་དྲུང་བྱོན། །བར་དུ་བདུད་ཀྱིས་དམྱལ་མེ་སྤྲུལ་གྱུར་ཀྱང་། །མེ་ལ་རྒལ་
ནས་དམྱལ་མེ་པདྨར་གྱུར། །དེ་ནས་སྦྱིན་མཛད་ཚོང་དཔོན་དམ་པར་འདུད། །འཛམ་གླིང་ས་
ཀུན་མུ་གེས་ཟིན་པའི་ཚེ། །ཁྱོད་ལུས་བོར་ནས་སྨོན་པས་ཉ་ཆེན་ནི། །དཔག་ཚད་ལྔ་བརྒྱའི་